CELEX: 32005R0856
Language: fi
Date: 2005-06-06 00:00:00
Title: Komission asetus (EY) N:o 856/2005, annettu 6 päivänä kesäkuuta 2005, asetuksen (EY) N:o 466/2001 muuttamisesta Fusarium-toksiinien osalta   (ETA:n kannalta merkityksellinen teksti)

7.6.2005   
            
            
               FI
            
            
               Euroopan unionin virallinen lehti
            
            
               L 143/3
            
         
      KOMISSION ASETUS (EY) N:o 856/2005,
   annettu 6 päivänä kesäkuuta 2005,
   asetuksen (EY) N:o 466/2001 muuttamisesta Fusarium-toksiinien osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 466/2001 (2) säädetään tiettyjen elintarvikkeissa olevien vieraiden aineiden enimmäismääristä.
            
         
               (2)
            
            
               Jotkin jäsenvaltiot ovat vahvistaneet tai aikovat vahvistaa enimmäismäärät Fusarium-toksiineille, kuten deoksinivalenolille (DON), zearalenonille (ZEA) ja fumonisiineille, tietyissä elintarvikkeissa. Jäsenvaltioissa hyväksyttyjen määrien erojen ja niistä johtuvan kilpailun vääristymisen välttämiseksi yhteisön toimenpiteet ovat tarpeen markkinoiden yhtenäisyyden varmistamiseksi suhteellisuusperiaatetta noudattaen.
            
         
               (3)
            
            
               Maaperässä yleisinä esiintyvät Fusarium-sienen lajikkeet tuottavat useampia erilaisia trikoteseenien luokkaan kuuluvia mykotoksiineja kuten deoksinivalenolia (DON), nivalenolia (NIV), T-2-toksiinia, HT-2-toksiinia sekä eräitä muita toksiineja (zearalenonia ja fumonisiineja). Fusarium -sieniä tavataan yleisesti Amerikan, Euroopan ja Aasian lauhkeilla alueilla kasvatetussa viljassa. Useat toksiinia tuottavat Fusarium-sienet pystyvät tuottamaan eriasteisesti kahta tai useampaa näistä toksiineista.
            
         
               (4)
            
            
               Elintarvikealan tiedekomitea on arvioinut eri lausunnoissa Fusarium-toksiineja: deoksinivalenolia joulukuussa 1999, zearalenonia kesäkuussa 2000, fumonisiineja lokakuussa 2000 (päivitetty huhtikuussa 2003), nivalenolia lokakuussa 2000 sekä T-2-toksiinia ja HT-2-toksiinia toukokuussa 2001 ja on tehnyt ryhmäarvioinnin trikoteseeneistä helmikuussa 2002.
            
         
               (5)
            
            
               Tiedekomitea katsoi, että käytössä olevat tiedot eivät tue hyväksyttävän päivittäisen saannin (TDI) vahvistamista arvioitujen trikoteseenien ryhmälle, ja vahvisti seuraavat rajat:
               
                           —
                        
                        
                           deoksinivalenolin TDI: 1 μg/painokilo/vrk,
                        
                     
                           —
                        
                        
                           nivalenolin tilapäinen TDI: 0,7 μg/painokilo/vrk,
                        
                     
                           —
                        
                        
                           T-2- ja HT-2-toksiinin yhdistetty tilapäinen TDI: 0,06 μg/painokilo/vrk.
                        
                     Muiden Fusarium-toksiinien osalta tiedekomitea vahvisti seuraavat rajat:
               
                           —
                        
                        
                           tsearalenonin tilapäinen TDI: 0,2 μg/painokilo/vrk,
                        
                     
                           —
                        
                        
                           fumonisiinin B1, B2 ja B3 kokonais-TDI (yksin tai yhteensä): 2 μg/painokilo/vrk.
                        
                     
         
               (6)
            
            
               Jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annetun neuvoston direktiivin 93/5/ETY (3) puitteissa tehtiin tieteellistä yhteistyötä (SCOOP) (tehtävä 3.2.10 ”Collection of occurrence data on Fusarium toxins in food and assessment of dietary intake by the population of EU member States” (4)), joka saatiin päätökseen syyskuussa 2003.
               Kyseisen tehtävän tulokset osoittivat, että Fusarium-mykotoksiinit ovat levinneet laajalti elintarvikeketjuun yhteisössä. Elintarvikkeista saatavien Fusarium-toksiinien tärkein lähde ovat viljatuotteet, erityisesti vehnä- ja maissituotteet. Elintarvikkeista saatavien Fusarium-toksiinien määrä koko väestössä ja aikuisilla on usein vähemmän kuin kyseisen toksiinin TDI, mutta riskiryhmillä (kuten imeväisillä ja pikkulapsilla) määrät ovat lähellä TDI:tä tai jopa sen yli joissakin tapauksissa.
            
         
               (7)
            
            
               Erityisesti deoksinivalenolin osalta elintarvikkeista saatu määrä pikkulasten ja nuorten ryhmässä on lähellä hyväksyttyä päivittäistä saantia (TDI). T-2- ja HT-2-toksiinin osalta arvioitu saanti elintarvikkeista ylittää useimmissa tapauksissa tilapäisen TDI:n. On kuitenkin huomattava, että T-2- ja HT-2-toksiinin useimmat esiintymistiedot saatiin käyttämällä analysointimenetelmiä, joissa oli korkea havaitsemisraja, ja kun otetaan huomioon, että havaitsemisrajan ylittävien näytteiden osuus oli alle 20 prosenttia, elintarvikkeista saannin määrään vaikutti voimakkaasti käytettyjen analysointimenetelmien havaitsemisraja. Nivalenolin osalta saanti oli aina huomattavasti alle tilapäisen TDI:n. Edellä mainitussa SCOOP-tehtävässä käsiteltyjen muiden trikoteseenien, kuten 3-asetyylideoksinivalenolin, 15-asetyylideoksinivalenolin, fusarenoni-X:n, T2-triolin, diasetoksiskirpenolin, neosolaniolin, monoasetoksiskirpenolin ja verrukolin, saanti elintarvikkeista on vähäistä käytettävissä olevien tietojen mukaan.
            
         
               (8)
            
            
               Zearalenonin osalta keskimääräinen päivittäinen saanti on merkittävästi alhaisempi kuin hyväksyttävä päivittäinen saanti, mutta tässä olisi kiinnitettävä huomiota väestöryhmiin, joita ei yksilöity tehtävässä ja jotka saattavat kuluttaa säännöllisesti enemmän tuotteita, joissa esiintyy paljon zearalenonia, sekä lapsille suunnattuihin elintarvikkeisiin, koska lasten ruokavalio ei ole niin monipuolinen.
            
         
               (9)
            
            
               Fumonisiinien osalta arvioitu saanti elintarvikkeista useimmilla väestöryhmillä on merkittävästi alle TDI:n. Fumonisiinien saanti elintarvikkeista lisääntyy merkittävästi, jos tarkastellaan ainoastaan kuluttajia. Tämänkin ryhmän osalta saanti on kuitenkin alle TDI:n. Vuoden 2003 sadon valvontatulokset osoittivat kuitenkin, että maississa ja maissituotteissa voi olla erittäin korkeita fumonisiinipitoisuuksia. On asianmukaista toteuttaa toimenpiteitä sen välttämiseksi, että elintarvikeketjuun pääsee maissia ja maissituotteita, joiden vierasainepitoisuudet ovat kohtuuttoman korkeat.
            
         
               (10)
            
            
               
                  Fusarium-lajin sienet saastuttavat jyvät ennen sadonkorjuuta. Fusarium-saastuntaan ja mykotoksiinin muodostumiseen on todettu liittyvän useita riskitekijöitä. Kasvun ja erityisesti kukinnan aikaisilla ilmasto-olosuhteilla on suuri vaikutus mykotoksiinipitoisuuksiin. Hyvillä maatalouskäytännöillä, joilla riskitekijät vähennetään minimiin, voidaan kuitenkin ehkäistä tietyssä määrin Fusarium-sienen aiheuttama saastuminen.
            
         
               (11)
            
            
               Kansanterveyden suojelun kannalta on tärkeää, että käsittelemättömälle viljalle asetetaan enimmäismäärät, jotta vältetään erittäin saastuneen viljan pääsy elintarvikeketjuun ja varmistetaan, että kaikki tarvittavat toimenpiteet toteutetaan kasvu-, korjuu- ja varastointivaiheessa (soveltamalla hyviä maatalous-, sadonkorjuu- ja varastointikäytäntöjä), ja kannustetaan siihen. On asianmukaista soveltaa käsittelemättömälle viljalle asetettua enimmäismäärää viljoihin, jotka saatetaan markkinoille ensiasteen jalostusta varten, koska viljan aiottu käyttötarkoitus (elintarvike-, rehu- tai teollisuuskäyttö) tiedetään tässä vaiheessa. Puhdistusta, lajittelua ja kuivausta ei pidetä ensiasteen jalostuksena, mikäli itse jyvän ytimeen ei kohdistu fyysistä toimintaa, mutta kuorintaa pidetään ensiasteen jalostuksena.
            
         
               (12)
            
            
               Enimmäismäärät asetetaan ottaen huomioon ihmisten tämänhetkinen altistuminen suhteessa kyseisen toksiinin hyväksyttävään saantiin ja taso, joka voidaan kohtuullisesti saavuttaa noudattamalla hyviä käytäntöjä kaikissa tuotanto- ja jakeluvaiheissa. Näin taataan se, että elintarvikealan toimijat soveltavat kaikkia käytössä olevia toimenpiteitä ehkäistäkseen/vähentääkseen saastumista mahdollisimman hyvin kansanterveyden suojelemiseksi.
            
         
               (13)
            
            
               Maissin osalta kaikkia Fusarium-toksiinien, erityisesti zearalenonin sekä B1- ja B2-fumonisiinien, muodostumiseen liittyviä tekijöitä ei vielä tiedetä täsmälleen. Tämän vuoksi myönnetään määräaika, jotta viljan tuotantoketjuun liittyvät elintarvikealan toimijat voisivat tutkia, missä näitä mykotoksiineja muodostuu, sekä kartoittaa hallintatoimia, joilla niiden esiintyminen voitaisiin ehkäistä mahdollisimman suuressa määrin. Tällä hetkellä saatavissa oleviin esiintymistietoihin perustuvia enimmäismääriä ehdotetaan sovellettaviksi vuodesta 2007, ellei ennen sitä aseteta uusia erityisiä enimmäismääriä, jotka perustuvat uusiin esiintymis- ja muodostumistietoihin.
            
         
               (14)
            
            
               Raa'assa viljassa esiintyvien Fusarium-toksiinien pitoisuutta voidaan vaihtelevassa määrin vähentää puhdistuksen ja käsittelyn avulla jalostetuissa viljatuotteissa. Kun otetaan huomioon vähenemisen vaihtelevuus, on asianmukaista asettaa enimmäismäärä loppukuluttajille tarkoitettuja viljatuotteita varten kuluttajien suojaamiseksi ja on tarpeen antaa täytäntöönpanokelpoista lainsäädäntöä. Olisi omaksuttava käytännöllinen lähestymistapa asetettaessa enimmäismääriä loppukuluttajille tarkoitetuille viljatuotteille. Lisäksi on asianmukaista asettaa enimmäismäärät viljasta saatujen elintarvikkeiden tärkeimmille ainesosille, jotta varmistetaan tehokas täytäntöönpano ja varmistetaan kansanterveyden suojelu.
            
         
               (15)
            
            
               Kun otetaan huomioon Fusarium-toksiinien alhaiset pitoisuudet riisissä, riisille tai riisituotteille ei ehdoteta enimmäismääriä.
            
         
               (16)
            
            
               Yhteisesiintymisen vuoksi ei ole tarpeen harkita erityistoimenpiteitä 3-asetyylideoksinivalenolin, 15-asetyylideoksinivalenolin eikä fumonisiini B3:n osalta, koska erityisesti deoksinivalenolia ja fumonisiini B1:tä ja B2:ta koskevat mahdolliset toimenpiteet suojaisivat ihmisiä kohtuuttomalta altistumiselta myös 3-asetyylideoksinivalenolille, 15-asetyylideoksinivalenolille ja fumonisiini B3:lle. Sama koskee myös nivalenolia, jota esiintyy tietyssä määrin yhdessä deoksinivalenolin kanssa, ja ihmisten altistumisen nivalenolille arvioidaan olevan merkittävästi alle tilapäisen TDI:n.
            
         
               (17)
            
            
               T-2- ja HT-2-toksiinin esiintymisestä on tällä hetkellä saatavilla vain vähän tietoja. Olisi kehitettävä ja validoitava herkkä analyysimenetelmä kiireesti. Arvioitu saanti osoittaa kuitenkin selvästi, että T-2- ja HT-2-toksiinin esiintyminen saattaa vahingoittaa kansanterveyttä. Tämän vuoksi on tarpeen kehittää herkkä menetelmä, kerätä lisää esiintymistietoja ja tehdä lisää tutkimuksia tekijöistä, jotka liittyvät T-2- ja HT-2-toksiinin esiintymiseen viljassa ja viljatuotteissa, erityisesti kaurassa ja kauratuotteissa, ja tälle olisi annettava selvä prioriteettiasema.
            
         
               (18)
            
            
               Asetus (EY) N:o 466/2001 olisi näin ollen muutettava vastaavasti.
            
         
               (19)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 466/2001 seuraavasti:
   
               1)
            
            
               Korvataan 2 artiklan 3 kohta seuraavasti:
               ”3.   Kielletään seuraavat, sanotun kuitenkaan rajoittamatta 3 artiklan 1 kohdan ja 4 artiklan 3 kohdan soveltamista:
               
                           a)
                        
                        
                           sellaisten tuotteiden käyttö, joissa ei noudateta liitteessä I asetettuja enimmäismääriä, useista ainesosista koostuvien elintarvikkeiden tai muiden elintarvikkeiden tuotannossa;
                        
                     
                           b)
                        
                        
                           enimmäismäärien mukaisten tuotteiden sekoittaminen liitteessä I vahvistetut enimmäismäärät ylittävien tuotteiden kanssa;
                        
                     
                           c)
                        
                        
                           tuotteiden myrkyllisyyden poistaminen kemiallisella käsittelyllä, kun kyseessä ovat liitteessä I olevassa 2 jaksossa (Mykotoksiinit) luetellut aineet.”
                        
                     
         
               2)
            
            
               Lisätään 5 artiklaan 5 kohta seuraavasti:
               ”5.   Komissio tarkastelee liitteessä I olevan 2 jakson 2.4, 2.5, 2.6 ja 2.7 kohtaa uudelleen 1 päivään heinäkuuta 2008 mennessä deoksinivalenolin, zearalenonin ja fumonisiinien B1 ja B2 enimmäismäärien osalta sekä viljassa ja viljatuotteissa esiintyvien T-2- ja HT-2-toksiinien enimmäismäärien sisällyttämiseksi liitteeseen.
               Tätä varten jäsenvaltioiden ja asiaan liittyvien tahojen on ilmoitettava vuosittain komissiolle toteutettujen tutkimusten tuloksista, myös esiintymistiedoista ja edistymisestä sellaisten ehkäisevien toimenpiteiden soveltamisessa, joilla pyritään estämään deoksinivalenolin, zearalenonin, T-2- ja HT-2-toksiinien sekä fumonisiinien B1 ja B2 esiintyminen.”
            
         
               3)
            
            
               Muutetaan liite I tämän asetuksen liitteen mukaisesti.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2006. Tätä asetusta ei sovelleta tuotteisiin, jotka on sovellettavien säännösten mukaisesti saatettu yhteisön markkinoille ennen 1 päivää heinäkuuta 2006. Elintarvikealan toimijan on todistettava, milloin tuotteet saatettiin markkinoille.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä kesäkuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 37, 13.2.1993, s. 1. Asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EYVL L 77, 16.3.2001, s. 1. Asetus sellaisena kuin se on viimeksi muutettuna asetuksella (EY) N:o 208/2005 (EUVL L 34, 8.2.2005, s. 3).
   
      (3)  EYVL L 52, 4.3.1993, s. 18. Direktiivi sellaisena kuin se on muutettuna asetuksella (EY) N:o 1882/2003.
   
      (4)  Raportti löytyy Euroopan komission terveys- ja kuluttaja-asioiden pääosaston verkkosivulta (http://europa.eu.int/comm/food/fs/scoop/task3210.pdf).
   
      LIITE
      Lisätään asetuksen (EY) N:o 466/2001 liitteessä I olevaan 2 jaksoon ”Mykotoksiinit” 2.4, 2.5, 2.6 ja 2.7 kohta seuraavasti:
      
         
                     ”Tuote (2)
                     
                  
                  
                     Enimmäismäärä
                     (μg/kg)
                  
                  
                     Näytteenottomenetelmä
                  
                  
                     Vertailumenetelmä
                  
               2.4   DEOKSINIVALENOLI (DON)
                  
               
                     
                                 2.4.1
                              
                              
                                 Käsittelemätön vilja (3), muu kuin durumvehnä, kaura ja maissi
                              
                           
                  
                     1 250
                  
                  
                     Direktiivi 2005/38/EY (1)
                     
                  
                  
                     Direktiivi 2005/38/EY
                  
               
                     
                                 2.4.2
                              
                              
                                 Käsittelemätön durumvehnä ja kaura
                              
                           
                  
                     1 750
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 2.4.3
                              
                              
                                 Käsittelemätön maissi
                              
                           
                  
                     — (4)
                     
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 2.4.4
                              
                              
                                 Viljajauho, mukaan lukien maissijauho, maissirouhe ja karkea maissijauho (5)
                                 
                              
                           
                  
                     750
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 2.4.5
                              
                              
                                 Leipä, kakut ja leivokset, keksit ja pikkuleivät, viljavälipalat sekä aamiaishiutaleet
                              
                           
                  
                     500
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 2.4.6
                              
                              
                                 Pasta (kuiva)
                              
                           
                  
                     750
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 2.4.7
                              
                              
                                 Imeväisille ja pikkulapsille tarkoitetut viljapohjaiset valmisruoat ja muut lastenruoat (6)
                                 
                              
                           
                  
                     200
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
            
         
                     Tuote (7)
                     
                  
                  
                     Enimmäismäärä
                     (μg/kg)
                  
                  
                     Näytteenottomenetelmä
                  
                  
                     Vertailumenetelmä
                  
               2.5   ZEARALENONI
                  
               
                     
                                 2.5.1
                              
                              
                                 Käsittelemättömät viljat (8), ei maissi
                              
                           
                  
                     100
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 2.5.2
                              
                              
                                 Käsittelemätön maissi
                              
                           
                  
                     — (9)
                     
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 2.5.3
                              
                              
                                 Viljajauho, ei maissijauho
                              
                           
                  
                     75
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 2.5.4
                              
                              
                                 Maissijauho, karkea maissijauho, maissirouhe ja jalostettu maissiöljy (10)
                                 
                              
                           
                  
                     — (9)
                     
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 2.5.5
                              
                              
                                 — Leipä, kakut ja leivokset, keksit ja pikkuleivät
                              
                           
                  
                     50
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     — maissivälipalat ja maissipohjaiset aamiaishiutaleet
                  
                  
                     — (9)
                     
                  
               
                     — muut viljavälipalat ja aamiaishiutaleet
                  
                  
                     50
                  
               
                     
                                 2.5.6 —
                              
                              
                                 imeväisille ja pikkulapsille tarkoitetut maissipohjaiset valmisruoat
                              
                           
                  
                     — (9)
                     
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 —
                              
                              
                                 muut imeväisille ja pikkulapsille tarkoitetut viljapohjaiset valmisruoat ja lastenruoat (11)
                                 
                              
                           
                  
                     20
                  
               
            
         
                     Tuote
                  
                  
                     Enimmäismäärä FB1 + FB2
                     
                     (μg/kg)
                  
                  
                     Näytteenottomenetelmä
                  
                  
                     Vertailumenetelmä
                  
               2.6   FUMONISIINIT (12)
                     
                  
               
                     
                                 2.6.1
                              
                              
                                 Käsittelemätön maissi (13)
                                 
                              
                           
                  
                     — (14)
                     
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 2.6.2
                              
                              
                                 Maissirouhe, karkea maissijauho ja maissijauho (15)
                                 
                              
                           
                  
                     — (14)
                     
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 2.6.3
                              
                              
                                 Sellaisenaan nautittaviksi tarkoitetut maissipohjaiset elintarvikkeet, lukuun ottamatta 2.6.2 ja 2.6.4 kohtaa
                              
                           
                  
                     — (14)
                     
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
                     
                                 2.6.4
                              
                              
                                 Imeväisille ja pikkulapsille tarkoitetut maissipohjaiset valmisruoat sekä lastenruoat (16)
                                 
                              
                           
                  
                     — (14)
                     
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
            
         
                     Tuote (18)
                     
                  
                  
                     Enimmäismäärä
                     (μg/kg)
                  
                  
                     Näytteenottomenetelmä
                  
                  
                     Vertailumenetelmä
                  
               2.7   T-2- JA HT-2-TOKSIINI (17)
                     
                  
               
                     
                                 2.7.1
                              
                              
                                 Käsittelemätön vilja (19) ja viljatuotteet
                              
                           
                  
                     — (20)
                     
                  
                  
                     Direktiivi 2005/38/EY
                  
                  
                     Direktiivi 2005/38/EY
                  
               
      
         (1)  Katso tämän virallisen lehden sivu 18.
      
         (2)  Sovellettaessa deoksinivalenolin, zearalenonin ja fumonisiinien B1 ja B2 sekä T-2- ja HT-2-toksiinien enimmäismääriä, jotka on vahvistettu 2.4, 2.5, 2.6 ja 2.7 kohdassa, riisiä ei pidetä ’viljana’ eikä riisituotteita ’viljatuotteina’.
      
         (3)  ’Käsittelemätöntä viljaa’ koskevia enimmäismääriä sovelletaan viljaan, joka on saatettu markkinoille ensiasteen jalostusta varten. Enimmäismääriä sovelletaan kuitenkin markkinointivuodesta 2005/2006 viljaan, joka on korjattu ja otettu haltuun interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi 19 päivänä huhtikuuta 2000 annetun komission asetuksen (EY) N:o 824/2000 (EYVL L 100, 20.4.2000, s. 31) mukaisesti, sellaisena kuin se on viimeksi muutettuna asetuksella (EY) N:o 777/2004 (EUVL L 123, 27.4.2004, s. 50).
      ’Ensiasteen jalostuksella’ tarkoitetaan kaikkea jyvien fyysistä tai lämpökäsittelyä, kuivausta lukuun ottamatta.
      Puhdistusta, lajittelua tai kuivausta ei pidetä ’ensiasteen jalostuksena’, mikäli itse jyvän ytimeen ei kohdistu fyysistä toimintaa ja koko jyvä säilyy ehjänä puhdistuksen ja lajittelun jälkeen.
      
         (4)  Ellei erityistä rajaa vahvisteta ennen 1 päivää heinäkuuta 2007, tässä kohdassa tarkoitettuun maissiin sovelletaan sen jälkeen rajaa 1 750 μg/kg.
      
         (5)  Tähän luokkaan kuuluvat myös samankaltaiset tuotteet, joilla on eri nimitys, kuten suurimot.
      
         (6)  Imeväisille ja pikkulapsille tarkoitetut viljapohjaiset valmisruoat ja muut lastenruoat sellaisina kuin ne määritellään imeväisille ja pikkulapsille tarkoitetuista viljapohjaisista valmisruoista ja muista lastenruoista 16 päivänä helmikuuta 1996 annetun komission direktiivin 96/5/EY (EYVL L 49, 28.2.1996, s. 17), sellaisena kuin se on viimeksi muutettuna direktiivillä 2003/13/EY (EUVL L 41, 14.2.2003, s. 33), 1 artiklassa.
      Imeväisille ja pikkulapsille tarkoitettujen viljapohjaisten valmisruokien ja muiden lastenruokien enimmäismäärät viittaavat kuiva-ainepitoisuuteen.
      
         (7)  Sovellettaessa deoksinivalenolin, zearalenonin ja fumonisiinien B1 ja B2 sekä T-2- ja HT-2-toksiinien enimmäismääriä, jotka on vahvistettu 2.4, 2.5, 2.6 ja 2.7 kohdassa, riisiä ei pidetä ’viljana’ eikä riisituotteita ’viljatuotteina’.
      
         (8)  ’Käsittelemätöntä viljaa’ koskevia enimmäismääriä sovelletaan viljaan, joka on saatettu markkinoille ensiasteen jalostusta varten. Enimmäismääriä sovelletaan kuitenkin markkinointivuodesta 2005/2006 viljaan, joka on korjattu ja otettu haltuun interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi 19 päivänä huhtikuuta 2000 annetun komission asetuksen (EY) N:o 824/2000 (EYVL L 100, 20.4.2000, s. 31) mukaisesti, sellaisena kuin se on viimeksi muutettuna asetuksella (EY) N:o 777/2004 (EUVL L 123, 27.4.2004, s. 50).
      ’Ensiasteen jalostuksella’ tarkoitetaan kaikkea jyvien fyysistä tai lämpökäsittelyä, kuivausta lukuun ottamatta.
      Puhdistusta, lajittelua tai kuivausta ei pidetä ’ensiasteen jalostuksena’, mikäli itse jyvän ytimeen ei kohdistu fyysistä toimintaa ja koko jyvä säilyy ehjänä puhdistuksen ja lajittelun jälkeen.
      
         (9)  Ellei erityistä rajaa vahvisteta ennen 1 päivää heinäkuuta 2007, sovelletaan seuraavia rajoja:
      
                  —
               
               
                  200 μg/kg käsittelemättömän maissin osalta
               
            
                  —
               
               
                  200 μg/kg maissijauhon, karkean maissijauhon, maissirouheen ja jalostetun maissiöljyn osalta
               
            
                  —
               
               
                  50 μg/kg maissivälipalojen ja maissipohjaisten aamiaishiutaleiden osalta
               
            
                  —
               
               
                  20 μg/kg imeväisille ja pikkulapsille tarkoitettujen maissipohjaisten valmisruokien osalta.
               
            
         (10)  Tähän luokkaan kuuluvat myös samankaltaiset tuotteet, joilla on eri nimitys, kuten suurimot.
      
         (11)  Imeväisille ja pikkulapsille tarkoitetut viljapohjaiset valmisruoat ja muut lastenruoat sellaisina kuin ne määritellään imeväisille ja pikkulapsille tarkoitetuista viljapohjaisista valmisruoista ja muista lastenruoista 16 päivänä helmikuuta 1996 annetun komission direktiivin 96/5/EY (EYVL L 49, 28.2.1996, s. 17), sellaisena kuin se on viimeksi muutettuna direktiivillä 2003/13/EY (EUVL L 41, 14.2.2003, s. 33), 1 artiklassa.
      Imeväisille ja pikkulapsille tarkoitettujen viljapohjaisten valmisruokien ja muiden lastenruokien enimmäismäärät viittaavat kuiva-ainepitoisuuteen.
      
         (12)  Enimmäismäärää sovelletaan fumonisiini B1:n (FB1) ja fumonisiini B2:n (FB2) yhteismäärään.
      
         (13)  ’Käsittelemätöntä maissia’ koskevia enimmäismääriä sovelletaan maissiin, joka on saatettu markkinoille ensiasteen jalostusta varten. Enimmäismääriä sovelletaan kuitenkin markkinointivuodesta 2006/2007 maissiin, joka on korjattu ja otettu haltuun interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi 19 päivänä huhtikuuta 2000 annetun komission asetuksen (EY) N:o 824/2000 (EYVL L 100, 20.4.2000, s. 31) mukaisesti, sellaisena kuin se on viimeksi muutettuna asetuksella (EY) N:o 777/2004 (EUVL L 123, 27.4.2004, s. 50).
      ’Ensiasteen jalostuksella’ tarkoitetaan kaikkea jyvien fyysistä tai lämpökäsittelyä, kuivausta lukuun ottamatta.
      Puhdistusta, lajittelua tai kuivausta ei pidetä ’ensiasteen jalostuksena’, mikäli itse jyvän ytimeen ei kohdistu fyysistä toimintaa ja koko jyvä säilyy ehjänä puhdistuksen ja lajittelun jälkeen.
      
         (14)  Ellei erityistä rajaa vahvisteta ennen 1 päivää lokakuuta 2007, sovelletaan seuraavia rajoja:
      
                  —
               
               
                  2 000 μg/kg käsittelemättömän maissin osalta
               
            
                  —
               
               
                  1 000 μg/kg maissijauhon, karkean maissijauhon, maissirouheen ja maissisuurimoiden osalta
               
            
                  —
               
               
                  400 μg/kg sellaisenaan nautittaviksi tarkoitettujen maissipohjaisten elintarvikkeiden osalta
               
            
                  —
               
               
                  200 μg/kg imeväisille ja pikkulapsille tarkoitettujen maissipohjaisten valmisruokien ja lastenruokien osalta.
               
            
         (15)  Tähän luokkaan kuuluvat myös samankaltaiset tuotteet, joilla on eri nimitys, kuten suurimot.
      
         (16)  Imeväisille ja pikkulapsille tarkoitetut viljapohjaiset valmisruoat ja muut lastenruoat sellaisina kuin ne määritellään imeväisille ja pikkulapsille tarkoitetuista viljapohjaisista valmisruoista ja muista lastenruoista 16 päivänä helmikuuta 1996 annetun komission direktiivin 96/5/EY (EYVL L 49, 28.2.1996, s. 17), sellaisena kuin se on viimeksi muutettuna direktiivillä 2003/13/EY (EUVL L 41, 14.2.2003, s. 33), 1 artiklassa.
      Imeväisille ja pikkulapsille tarkoitettujen viljapohjaisten valmisruokien ja muiden lastenruokien enimmäismäärät viittaavat kuiva-ainepitoisuuteen.
      
         (17)  Enimmäismäärä viittaa T-2- ja HT-2-toksiinien yhteismäärään.
      
         (18)  Sovellettaessa deoksinivalenolin, zearalenonin ja fumonisiinien B1 ja B2 sekä T-2- ja HT-2-toksiinien enimmäismääriä, jotka on vahvistettu 2.4, 2.5, 2.6 ja 2.7 kohdassa, riisiä ei pidetä ’viljana’ eikä riisituotteita ’viljatuotteina’.
      
         (19)  ’Käsittelemätöntä viljaa’ koskevia enimmäismääriä sovelletaan viljaan, joka on saatettu markkinoille ensiasteen jalostusta varten.
      ’Ensiasteen jalostuksella’ tarkoitetaan kaikkea jyvien fyysistä tai lämpökäsittelyä, kuivausta lukuun ottamatta. Puhdistusta, lajittelua tai kuivausta ei pidetä ’ensiasteen jalostuksena’, mikäli itse jyvän ytimeen ei kohdistu fyysistä toimintaa ja koko jyvä säilyy ehjänä puhdistuksen ja lajittelun jälkeen.
      
         (20)  Enimmäismäärä vahvistetaan tarvittaessa ennen 1 päivää heinäkuuta 2007.
      T-2- ja HT-2-toksiinin esiintymisestä on tällä hetkellä saatavilla vain vähän tietoja. Arvioitu saanti osoittaa kuitenkin selvästi, että T-2- ja HT-2-toksiinin esiintyminen saattaa vahingoittaa kansanterveyttä. Tämän vuoksi on tarpeen kehittää herkkä menetelmä, kerätä lisää esiintymistietoja ja tehdä lisää tutkimuksia tekijöistä, jotka liittyvät T-2- ja HT-2-toksiinin esiintymiseen viljassa ja viljatuotteissa, erityisesti kaurassa ja kauratuotteissa, ja tälle olisi annettava selvä prioriteettiasema.”